cyanic-selkie/wikianc huggingface dataset:
Karl August von Hardenberg
Braunschweig-Wolfenbüttel 1781–1790
Etter oppholdet i Hannover gikk han til hoffet i Braunschweig-Wolfenbüttel, hvor han i 1785 gikk inn for at fyrstedømmet skulle slutte seg til forbundet som besto av Preussen, Sachsen og Hannover. Han fikk oppgaven med å reformere undervisningsystemet, og innførte læren til Joachim Heinrich Campe og Johann Heinrich Pestalozzi. Hardenberg ønsket å skille skolen fra kirkens kontroll, men møtte for sterk motstand i stendene til at dette kunne gjennomføres.
Etter en ny utroskapsskandale knyttet til hans hustru Christiane, skilte han seg fra henne i 1788. Samme år giftet han seg på nytt med Sophie von Lenthe (1757–1835). De familiære problemene medførte likevel at han ikke lenger var ønsket i Braunschweig.
Ansbach-Bayreuth 1790–1798
Da Ansbach og Baureuth ble tilsluttet Preussen i 1790, ble Hardenberg minister i markgrevens regjering. Ett år senere, i 1791, ble han prøyssisk Staatsminister og medlem av kabinettet. I tillegg ble han Preussens guvernør i Ansbach-Baureuth.
I 1795 ble han sendt til Basel som leder av den prøyssiske delegasjonen i fredsforhandlingene med Frankrike. Den 5. april 1795 underskrev han på vegne av Preussen, traktaten om freden i Basel.
Preussens utenriksminister
I 1798 ble han kalt til Berlin og Preussens utenriksdepartement. Han ble i 1803 fungerende utenriksminister, og overtok stillingen formelt fra 1804 til 1806. Etter slaget ved Jena gikk han av.
Som ansvarlig for utenrikspolitikken opparbeidet Hardenberg seg et renommé som en uforsonlig motstander av Napoleon, og som tilhenger av en koalisjon med England. At ryktet var overdrevet er senere dokumentert av Hardenbergs dagboknotater. Preussen mottok en rekke tilbud fra såvel Frankrike som fra den andre (1799) og den tredje koalisjon (1805), men beholdt sin nøytrale stilling.
Hardenberg var i 1807 en kort tid førsteminister, og dermed ansvarlig for utenrikspolitikken. Ved forhandlingene om freden i Tilsit krevde Napoleon Hardenberg avsatt.
Ufrivillig utenfor
Ved hjemkomsten ga kong Fredrik Wilhelm II Hardenberg i oppdrag å skrive ned sine tanker om Preussens fremtidige forvaltning og politikk. Dette førte til Hardenbergs Riganotat (tysk: Denkschrift von Riga) datert 12. september 1807. Blant de ledende prinsipper Hardenberg nevner innledningsvis, og som ofte siteres var at:
Ekteskapet med Sophie von Lenthe tok slutt i 1800. I 1807 giftet Hardenberg seg med skuespilleren og sangeren Charlotte Schönemann (født 1772).
Utnevnelse til statskansler i Preussen
Da den sittende regjering hadde vist seg uten evne til å betale gjelden til Frankrike, vendte kongen seg på ny til Hardenberg. Napoleon hadde underhånden meddelt at han aksepterte at Hardenberg gikk inn i regjeringen igjen. Deretter ble Hardenberg den 4. juni 1810 utnevnt til prøyssisk statskansler. Han beholdt stillingen helt til sin død i 1822.
I oktober 1810 endret Hardenberg organiseringen av den øverste statsadministrasjonen, og bygget på et tidligere utkast gjort av Stein. Samtidig kom det såkalte finansediktet, med regler om den fullkomne næringsfrihet. Finansediktet inneholdt også en konstitusjonell garanti utstedt av Preussens konge. Hardenberg innså at staten bare kunne få tilgang til finansielle ressurser dersom skattebetalerne og kjøperne av statsobligasjoner, fikk innblikk i statens budsjetter. En slik innsikt kunne oppnås gjennom en eller annen form for parlamentarisme. Hardenberg innkalte for dette formålet blant annet en foreløpig nasjonalforsamling. Arbeidet med denne forsamlingen ble imidlertid innstilt da den sjette koalisjonskrigen startet.
Hardenberg kunngjorde 14. september 1811 to viktige landbrukslover. Den ene dreide seg om utvikling av jordveien, mens det andre, reguleringsediktet, regulerte hvordan bøndene kunne bli eiere av den jorden de hadde måtte leie av godseierne.
Utenrikspolitisk hadde 1811 dreid seg om hvordan Preussen skulle plassere seg mellom Frankrike og Russland. Etter en lang betenkningstid gikk Hardenberg inn for å knytte seg til Russland. Friedrich Wilhelm III mente imidlertid at Russland hadde sviktet sine forpliktelser etter freden i Tilsit, og den 24. februar 1812 ble den fransk-prøyssiske traktat underskrevet i Paris. Traktaten pekte fremover mot Napoleons mislykkede felttog i Russland, senere samme år.
Ediktet vedrørende jødenes borgerlige rettigheter i Preussen kom 11. mars 1812. Den særlige stand for jødene ble dermed opphevet, parallelt med at stendene mistet sin betydning også i resten av samfunnet. Jødene fikk alminnelige statsborgerlige rettigheter. De kunne ta ansettelse i bestemte offentlige stillinger, men var fremdeles utelukket fra for eksempel offiserskorpset. Når jødene skulle få full likestilling, skulle kongen avgjøre på et senere tidspunkt.
Befrielseskrigene mot Napoleon
Hardenberg fikk i januar 1813 kjennskap til at det prøyssiske korps i Russland, under ledelse av general Yorck, hadde inngått avtale om våpenhvile (nøytralitet) med sine russiske motstandere. Avtalen ble inngått i byen Tauroggen, herav navnet Tauroggenkonvensjonen. Prøysserne var på dette tidspunkt bundet til Napoleon. Den russiske hæren som julaften 1812 møtte prøysserne i Tauroggen, hadde også prøyssisk ledelse. Russerne var ledet av general Hans Karl von Diebitsch og generalinspektør Heinrich Friedrich Karl vom und zum Stein, begge med den samme prøyssiske offisersbakgrunn som Yorck. Da kongen hørte om avtalen ville han frata Yorck kommandoen. Nyheten om kongens raseri nådde Yorck gjennom avisene. Yorck parerte med at prøyssiske generaler aldri hadde mottatt sine ordrer gjennom pressen, og ble derfor sittende. Senere reiste kongen til det ubesatte Breslau, hvor han møtte Hardenberg, Blücher og Gneisenau. Siden sluttet Diebitsch og den russiske tsar seg til dem. Stein og Hardenberg utformet et opprop til det prøyssiske folk, med oppfordring til kamp for friheten. Kongen underskrev oppropet 18. mars 1813, og ga dermed støtet til befrielseskrig mot Napoleon.
Den 20. oktober 1814 besøkte Hardenberg stedet for folkeslaget i Leipzig. Derfra dro han videre til Frankfurt am Main, og tok i november og desember 1814 til orde for å fortsette krigen over grensen til Frankrike. I mai 1814 undertegnet han Preussens tiltredelseserklæring til alliansen fra Chaumont, som besto av Storbritannia, Russland og Østerrike. Alliansen hadde avtalt å stå ammen de kommende tjue år, for å hindre Frankrike å ødelegge likevekten i Europa.
I april 1814 forfattet Hardenberg sammen med Wilhelm von Humboldt og Heinrich Friedrich Karl vom und zum Stein, hovedprinsippene i forfatningsgrunnlaget (Deutsche Bundesakte) for Det tyske forbund.
Reaksjonære strømninger
Etter krigen representerte Hardenberg Preussen ved stormaktskongressene i Aachen (1818), Troppau (1820), Ljubljana (1821) og Verona (1822).
Hardenbergs muligheter til å drive igjennom reformer ble i løpet av årene stadig dårligere. Han ga etter for Metternichs arbeid for å undertrykke demokratiet, og avskjediget liberale medlemmer av regjeringen som Wilhelm von Humboldt og Carl Friedrich von Beyme, og den reformvennlige general Hermann von Boyen. Hardenbergs arbeid for å innføre en liberal forfatning ble motarbeidet av kongen og førte ikke frem. Under forberedelsen til Karlsbad-beslutningene i Teplin 1. august 1819 var Hardenberg blitt døv og nærmest senil.
Ekteskapet med Charlotte Schönemann ble på et tidspunkt preget av at Hardenberg tok inn i huset en ung dame ved navn Friederike Hähnel. Hähnel var i utgangspunktet et søvngjengermedium som kurerte gjennom mesmerisme, en behandlingsform der dyrisk magnetisme ble brukt i sykdomsbehandling gjennom strykninger og berøringer. Fyrstinnen flyttet ut 24. juni 1821.
På veien hjem fra kongressen i Verona ble han syk, og straks fraktet til Genova hvor man antok luften var bedre for ham, men hvor han til slutt døde.
Sievi (skoprodusent)
Sievi eller Sievin Jalkine Oy er en finsk skofabrikk som begynte å lage sko allerede på 1930-tallet. Fabrikken ble startet av Sievin Jalkine og er per i dag mest kjent for sko til industrien (vernesko). I dag er de også størst i Nord-Europa på sitt felt og i 1996 fikk de Den Gode Arbeidsgiverens Pris som deles ut av Arbeidsministeriet i Finland. Per i dag så lages skoene lokalt i Finland (Sievi & Oulais) og sysselsetter 560 personer, hvorav cirka 290 arbeider ved Sievifabrikken.
Guteere
Guteere (også kalt gutiere eller guti) var et nomadisk folk fra Zagrosfjellene (på grensen av dagens Iran og Irak) i oldtiden. De oversvømmet sørlige Mesopotamia på den tiden det akkadiske rike gikk i oppløsning, en gang rundt 2154 f.Kr. Deres hjemland var kjent som Gutium (sumerisk kileskrift: 𒄖𒌅𒌝𒆠,Gu-tu-umki eller 𒄖𒋾𒌝𒆠}},Gu-ti-umki).
Konflikter mellom folk fra Gutium og det akkadiske rike har blitt knyttet til sammenbruddet for akkaderne mot slutten av 2000-tallet f.Kr. Guteerne invaderte sørlige Mesopotamia og dannet et kongelig dynasti i Sumer. Den sumeriske kongeliste antyder at guterne styrte over Sumer i flere generasjoner som følge av akkadernes sammenbrudd.
Guteere har i omfattende grad blitt sett på som forfedrene til kurderne, også av dagens kurdere selv.
Opprinnelse
Lite er kjent om guteernes opprinnelse, materielle kultur eller språk. Samtidige kilder har gitt få detaljer og ingen særskilte gjenstander har blitt positivt identifisert. Da det finnes ingen tekster, bortsett fra personnavn, er det ikke mulig å verifisere dets språk opp mot andre. Navnene på gutisk-sumeriske konger antyder at språket ikke var nært beslektet til andre språk i regionen, inkludert sumerisk, akkadisk, hurrittisk, hettittisk og elamittisk.
Ettersom gueernes ikke synes å ha hatt et skriftspråk må forskere støtte seg på ytre kilder, ofte fordomsfulle tekster fra deres fiender. Eksempelvis framstiller sumeriske kilder gueerne som et «ulykkelig, barbarisk og griske folk fra fjellene». Deres periode i Sumer er framstilt som kaotisk og i henhold til sumeriske kongeliste var gueernes konger «…ingen av dem var berømte; de var deres egne konger og styrte således for tre [eller fem] år.»
Nan (Nan)
Nan er provinshovedstaden i provinsen Nan i det nordlige Thailand. Befolkningen anslås (2005) til 24 700.
Den første bosetningen som lar seg påvise på stedet går tilbake til år 1280.
Carl Fredrik Meinander
Carl Fredrik Waldemar Meinander (født 6. oktober 1916 i Helsingfors, død 23. august 2004 i Helsingfors) var en finsk arkeolog, professor i Finlands og Skandinavias arkeologi ved Helsingfors universitet fra 1971. Far til Henrik Meinander.
Karriere
Under sin tid ved Arkeologiske kommisjonen – amanuensis 1947–57, intendant 1957–70 og siden professor – ledet C. F. Meinander et stort antall utgravninger i Österbotten, i Saimenområdet og framfor alt på Åland. Han interesserte seg spesielt for Ålands steinalder.
Tuva Toftdahl Staver
Tuva Toftdahl Staver (født 31. mai 1990 i Oslo) er en norsk langrennsløper som representerer Idrettslaget Heming.
Carl Fredrik Meinander
Karriere
Meinander deltok i 1950 som første utlandske arkeolog etter andre verdenskrigen i utgravninger i Novgorod og 1958 i Vologda. I 1960 ble Meinander valgt til medlem av den samnordiske nubiakomiteen, som innenfor Unescos ramme undersøkte de fortidslevninger som var truet av Aswandammen og var som leder for den første nordiske arkeologiske ekspedisjonen til Nubia.
Subneolittisk kultur
I Finland markeres overgangen mellom mesolittisk og neolittisk tid av kamkeramikkens introduksjon. Mens de egentlige neolittiske kulturene karakteriseres av jordbruksøkonomi, har den kamkeramiske kulturen benevnt som en "subneolitisk kultur". Termen har blitt lansert av Meinander, som gitt den følgende innhold: med subneolittisk kultur forstås en kultur som er samtidig med de neolittiske kulturene og som har overtatt visse tekniske oppfinnelser fra disse, men som ikke er jordbrukere og ikke holder seg med kvegbuskap.
Tuva Toftdahl Staver
Staver har siden 2009 deltatt i en rekke renn i Verdenscupen i langrenn og hennes beste individuelle plassering er en 18.-plass fra 30 km klassisk i Holmenkollen 2014. I 2009 deltok hun for Norge i junior-VM i Frankrike og ble nummer åtte på 5 km fristil. Hun har også fem NM-titler som junior.
Carl Fredrik Meinander
Åland
Den eldste gropkeramiske boplassen på Åland er Kolsvidja i Sund, som ble undersøkt av Meinander i 1952.
Tuva Toftdahl Staver
I tillegg til langrenn konkurrerer hun også i motbakkeløp, orientering, sykling og triatlon. I 2007 ble hun juniorverdensmester i vintertriathlon i Italia. Hun hadde også løyperekord for kvinner i løpene Opp Kantebakk, Grefsenkollen Opp og Vetenløpet.
Under Norgesmesterskapet på ski 2010 i Stokke ble hun norsk mester på 3 x 5 km stafett sammen med Marte Monrad-Hansen og Astrid Uhrenholdt Jacobsen. Bedriften ble gjentatt i 2011 i Steinkjer.
Carl Fredrik Meinander
Åland
Han skrev en dyppløyende biografi om Carl Axel Nordman (1991).
8 × 27 mm Lebel
8 × 27 mm Lebel (8x27mmR Lebel) er en fransk patron for revolver, brukt i Revolver Lebel modèle 1892. De tidligste utgavene hadde tilløp til flaskehals helt oppe ved randen, men senere utgaver hadde rett hylse. Kulediameteren var den samme. I styrke kan patronen sammenliknes med 7,65 Browning.
Carl Fredrik Meinander
Kiukaiskulturen
Meinander har behandlet Kiukaiskulturen i en omfattende monografi Die Kiukaiskultur som utkom i 1954. Liksom Aarne Äyräpää anser Meinander at man finner en viss innflytelse fra båtøkskulturen innen Kiukaiskulturen, men understreker at disse var av mindre betydning for framveksten av den senneolitiske kulturen. Kiukaiskulturen kan i alt vesentlige oppfattes som en fortsettelse på kystens kamkeramiske kultur.
Bronsealder
I 1954 framla Meinander sin doktoravhandling Die Bronzezeit in Finnland, som fortsatt kan betraktes som standardverket om Finlands bronsealder. (Funnmaterialet har blitt klassifisert i henhold til Oscar Montelius periodeinndelning).
Kontinuitet
I motsetning til tidigere forskning hevdet Meinander at steinalderens kulturmønster kan spores i bronsealderen, som i sin tur uten større dramatikk går over i eldre jernalder. I spørsmålet om bosettingskontinuitet fra bronsealderen til jernalderen har Meinander tatt standpunkt. Det var i sørvest Finland som det var spørsmålstegn ved kontinuiteten, ikke så mye i innlandet. På 1950- og 1960-tallet ble det gjort funn som forandret vår oppfattelse av kulturforholdene og kontinuitet i kystsonen. Meinander kaster lys over dette i det epokegjørende arbeidet ''Dåvits. En essä om förromersk järnålder'' (1969), hvor han utvetydig viste at Alfred Hackmans allment hyllede tese ikke lenger kunne forsvares. C.F. Meinanders forskning omkring spørsmålet om befolkningskontinuitet var banebrytende. I våre dager tviler ikke arkeologien på at kystens jernaldersbebyggelse stammer fra steinaldere.
Virginia Union University
Virginia Union University er et privat, kristent universitet i Richmond i delstaten Virginia, USA. Det ble opprettet i 1865, og er et av de såkalte historiske svarte læresteder i USA, gruppen av høyere læringsinstitusjoner som fra første stund tok inn svarte studenter før dette ble en lovfestet rettighet.
Ved universitetet var det 1 700 studenter og 140 vitenskapelig ansatte i 2006, og samme året var skolepengene US$ 12 770. Studiene gis opp til doktorgradsnivå.
Andoni Zubizarreta
Zubizarreta begynte å spille for hjemmeklubben i Aretxabaleta (1977–79), før han gikk til Deportivo Alavés (1979–80). Han spilte deretter for Athletic Bilbao (1980–86), der han vant to La Liga-mesterskap på rad i 1983 og -84. Etter at han gikk til FC Barcelona (1986–94) vant han fire La Liga-mesterskap pluss europacupen i 1992. Hans siste klubb var Valencia CF (1994–98). Han har flere kamper i den spanske serien enn noen annen spiller (622).
Ulrik Frederik Lange
Ulrik Frederik Lange (født 28. juli 1808 på Jevnaker, død 8. september 1878 på Lillehammer) var en norsk rektor, stortingsrepresentant og ordfører i Lillehammer.
VM i fotball 2006 – Gruppe B
Resultatene i gruppe B i VM i fotball 2006.
Ulrik Frederik Lange
Lange var overlærer og skolebestyrer, og satte spor etter seg i skoleverket, særlig som den høyere skoles første rektor på Lillehammer. Han var student ved Oslo katedralskole (1826) og cand.theol. (1832). Fra 1833 til 1849 var han overlærer og bestyrer ved Tromsø middel- og realskole. Fra 1849 til 1854 var han overlærer og bestyrer ved Lillehammer skole, og videre med tittel som rektor ved samme skole til sin død i 1878.
VM i fotball 2006 – Gruppe B
England – Paraguay
Lørdag, 10. juni 2006 – 15:00
Commerzbank-Arena, Frankfurt am Main – Tilskuere: 48 000
Ulrik Frederik Lange
Skolepolitisk var Lange en reformvennlig tilhenger av Hartvig Nissens ideer, og medvirket også til utvikling i egenskap av stortingsrepresentant og medlem av den kongelige kommisjonen av 1857 som utarbeidet ny normalplan for undervisningen og nytt regelement for examen artium.
VM i fotball 2006 – Gruppe B
Trinidad og Tobago – Sverige
Lørdag, 10. juni 2006 – 18:00
Signal Iduna Park, Dortmund – Tilskuere: 62 959
Ulrik Frederik Lange
I til sammen fem perioder satt Lange som representant på Stortinget. I periodene 1842–1844 og 1845–1847 som representant for Tromsø by, og senere i periodene 1854–1856, 1857–1858 og 1859–1861 som representant for Lillehammer og Hamar. Han satt i løpet av sin stortingskarriere i flere ulike komiteer, blant annet formann i kirkekomiteen i 1857.
Lange satt som ordfører i Lillehammer i fem år, i adskilte omganger, i henholdsvis 1853, 1855, og 1861 til 1863.
VM i fotball 2006 – Gruppe B
England – Trinidad og Tobago
Torsdag, 15. juni, 2006 – 18:00
Ulrik Frederik Lange
Han har en gate oppkalt etter seg i Tromsø, Fredrik Langes gate, og på Lillehammer, Langes gate. Ulrik Frederik Lange, var bror av Hans Nicolai Lange og Otto Vincent Lange.
Lange var medlem av Det Kongelige Norske Videnskabers Selskab og i 1860 utnevnt til ridder av St. Olavs Orden.
VM i fotball 2006 – Gruppe B
Sverige – Paraguay
Olympiastadion, Berlin – Tilskuere: 72 000
Sverige – England
Tirsdag, 20. juni, 2006 – 21:00
RheinEnergieStadion, Köln – Tilskuere: 45 000
Paraguay – Trinidad og Tobago
Tirsdag, 20. juni, 2006 – 21:00
Fritz Walter Stadion, Kaiserslautern – Tilskuere: 46 000
Pleomothra
Pleomothra er en slekt av krepsdyr, som er kjent fra funn i Karibia. Arten har 2 arter og er en av tre slekter i familien Godzilliidae.
Arten hører under gruppen Remipedia hvor alle artene er blinde, og hele kroppen består av en enkelt, lang rekke av ledd med antropode (grenete) bein. Individene svømmer på ryggen og beveger seg sakte.
Bongs konvolutter
Bongs konvolutter AS er Norges største produsent av konvolutter. Selskapet har 110 ansatte og omsetter årlig for ca. 150 millioner kroner. Bedriften ligger på Vear utenfor Tønsberg. Anlegget huser produksjon, lager, trykkeri og administrasjon. Virksomheten har også en salgs- og produksjonsavdeling på Skjetten med 17 ansatte. Bongs produserer og lagerfører ca. 200 forskjellige konvoluttvarianter, og har mer enn 80 millioner enheter på lager. Årsproduksjonen ligger på rundt 500 millioner konvolutter. Det norske selskapet er 100% eid av Bong Ljungdahl AB, Kristianstad i Sverige.
Erik Ruuds mekaniske Verksted
Erik Ruuds mekaniske Verksted ble grunnlagt i 1898 av smedmester Erik Ruud i lokaler i Klingenberggaten i Kristiania. I 1917 flyttet firmaet inn i egne lokaler, en stor moderne verkstedbygning på Grefsen. Verkstedlokalene var på 6000 kvm. og tomta på ca. 22 mål. Firmaet var et av landets største bro- og jernkonstruksjonsverksteder. I perioden fra 1924 til 1934 bygde det over 57% av landets jernbane- og veibroer. Dessuten leverte det en rekke store jernkonstruksjonsbygg i inn- og utland. Firmaet produserte også større og mindre takanlegg, turbinrør, platearbeider, maskinarbeider og jernarbeider, så som rekkverk, dører og vinduer.
Lokalene brukes i dag (2014) av Celsa Steelservice AS.
Nikolaus August Otto
Nikolaus August Otto (født 10. juni 1832 i Holzhausen an der Haide i hertugdømmet Nassau, død 26. januar 1891 i Köln i Preussen i keiserriket Tyskland) var en tysk autodidakt ingeniør som oppfant 4-takts forbrenningsmotoren, det første alternativ til dampmaskinen. Ottos motor («Der Ottomotor») muliggjorde konstruksjonen av automobiler, motorbåter, motorsykler og fly.
Bakgrunn
Otto kom fra Holzhausen an der Haide i landskapet Einrich i det lavere Taunus i Hertugdømmet Nassau. Han var det yngste av seks barn. Familien drev vertshus. Hans far døde i 1832. Han begynte på skolen i 1838. Etter seks år med gode resultatet fortsatte han på gymnasium i Langenschwalbach og gikk der til 1848. Han fullførte ikke til slutteksamenene, men fikk papir på gode resultater.
Hans hovedinteresser på skolen var vitenskap og teknologi, man han gikk så i tre års lære i et lite handelsforetak.
Tidlig karriere
Etter læretiden flyttet han til Frankfurt der han arbeidet for Philipp Jakob Lindheimer som salgsmann av kolonialprodukter og jordbruksprodukter. Otto arbeidet deretter for en rekke selskaper, først for IC Alpeter og så i 1860 for Carl Mertens. Han reiste rundt omkring i det vestlige Tyskland og solgte kolonialvarer — kaffe, te, ris og sukker.
Ottomotoren
Otto begynte å eksperimentere med gassmotorer sammen med to venner i 1864, da de etablerte selskapet N A Otto & Cie. Selskapet skulle senere ved sammenslåinger endre navn til Deutz AG. Sammen med Eugen Langen konstruerte Otto fra mai 1867 en motor med en virkningsgrad på 11 %, som var et skritt fremover i motorutviklingen. Motoren ble solgt i omkring 5 000 eksemplarer.
Fem år senere kom Gottlieb Daimler og Wilhelm Maybach til selskapet, og dammen med dem utviklet han den bensin drevne firetaktsmotoren, også kalt Ottomotor, som de presentert i 1876 og tok patent på året efter. Takten, første gang beskrevet i 1867 av Otto, er en opp- eller nedadgående bevegelse hos et stempel i en sylinder. Firetaktsmotoren arbeidet i fire momenter, takter:
Idéen til motoren var blitt fremlagt av franskmannen Alphonse Beau de Rochas i et patent i 1862, og da det patentet ble gjenoppdaget i 1884, førte dette til at Ottos patent ble ugyldigerklært i Tyskland.
Senere forskning har påvist at de italienske oppfinnerne Eugenio Barsanti og Felice Matteucci patenterte den første funksjonelle motoren med intern forbrenning allerede i 1854 i London (patentert i 1872). Ottomotoren har klare likheter med italienernes motor. Uavhengig av de øvrige fikk Carl Benz i 1879 patent på en egen firetaktsmotor som han satte i en trehjulsbil, og den fikk han også fikk patent på.
I 1926 ble Carl Benz' og Gottlieb Daimlers selskaper sammenslått til Mercedes-Benz.
Verdenscupen i orientering 2017
Verdenscupen i orientering 2017 var den 23. utgaven av Verdenscupen i orientering. Den bestod av 15 arrangementer fordelt på 10 individuelle løp, to stafetter og tre sprintstafetter. Verdenscupen 2017 hadde løp i Finland, Estland, Latvia og Sveits. Inkludert i konkurransene var verdensmesterskapet i Tartu, Estland. Tove Alexandersson vant verdenscupen for kvinner sammenlagt. Matthias Kyburz vant herrenes verdenscup sammenlagt. Begge vant sin fjerde sammenlagte verdenscup, Alexandersson for fjerde gang på rad og Kyburz tok to strake seire for andre gang i sin karriere.
Sam & Cat
Sam & Cat er en amerikansk komiserie for ungdom som gikk på Nickelodeon fra 2013 til 2014. Serien handlet om to tenåringsjenter som startet barnepassfirma kalt "Sam and Cat's Super Rockin' Funtime Babysitting Service". En rekke forviklinger oppstod. Hovedrollene ble spilt av Jennette McCurdy og Ariana Grande.
Verdenscupen i orientering 2017
Poengberegning
De 40 beste løperne i hvert enkeltløp ble tildelt poeng. Vinneren fikk 100 poeng. Det dårligste resultatet til hver enkelt løper på en av de åtte første konkurransene ble strøket i sammendraget. I finalen (løp 9 og 10) var begge løp tellende.
Sammenlagtresultater
Oversikten viser endelig stilling etter 10 av 10 individuelle løp. Av de 8 første løpene teller de syv beste resultatene. Begge løpene under finalen (WC 9 og WC 10) teller sammenlagt.
Stafett
Oversikten viser den endelige stillingen etter 7 av 7 stafetter. De seks beste resultatene teller i sammendraget, altså ble det dårligste resultatet til hver nasjon strøket (tall i parentes).
Prestasjoner
Gjelder individuelle konkurranser.
Fabrice Guy
Under OL 1992 på hjemmebane i Albertville vant han gull i kombinert. Seks år senere var han med på det franske laget som tok bronse i lagkonkurransen i OL i Nagano.
Han har også to medaljer fra verdensmesterskap: sølv i lagkonkurransen i VM 1991 i Val di Fiemme, og bronse individuelt fra VM 1997 i Trondheim.
Sega
Sega (セガ) (grunnlagt i 1940) er et japansk selskap som produserer videospill og spill-maskinvare. Tidligere produserte de også spillkonsoller, men i 2001 la de ned denne virksomheten og konsentrerer seg nå om å produsere spill for andre plattformer. Blant de meste kjente konsollene fra Sega er Sega Master System, Sega Mega Drive og Sega Dreamcast. Den mest kjente spilltittelen fra Sega er Sonic the Hedgehog. Sega sitt hovedkontor ligger i den japanske hovedstaden Tokyo.
Martin Mork
Martin Mork (født 20. mai 1933 i Kristiansund, død 19. mars 2017) var en norsk oseanograf.
Mork ble Professor i teoretisk oseanografi ved Universitetet i Bergen i 1972. Han ble i 1974 medlem av Det Norske Videnskaps-Akademi.
Martin Mork er spesielt kjent for sin forskning av kyststrømmene langs Norge.
Renri
Renri (kinesisk: 人日, «menneskedagen») er den 7. dag av måneden zhengyue (正月, den første måned i den kinesiske kalender). På renri feires menneskenes skapelse.
Bakgrunn
Ifølge Spørsmål og svar om riter og skikker (答問禮俗說) av Dong Xun på Jindynastiets tid, ble forskjellige skapninger til på disse dager:
Ifølge kinesiske legender var det guddinnen Nüwa (女媧) som skapte verden, og skapningene i den.
Tyrihansprisen
Tyrihansprisen «Vil du være med så heng på», ofte bare kalt Tyrihansprisen, er en norsk ærespris som UNIMA Norge, foreningen for figurteater, deler ut annet hvert år til personer, grupper eller institusjoner som har gjort en betydelig innsats for den norske figurteaterkunsten. Prisen ble innstiftet på initiativ fra Birgit Strøm, som i 1997 overrakte prisen til den første mottageren, Tatjana Zaitzow.
Prisen er en statuett utformet av billedhuggeren Nina Sundbye.
Rafa Cabrera Bello
Rafael Cabrera Bello (født 25. mai 1984) er en spansk profesjonell golfspiller på Europatouren.
Han ble profesjonell i 2005.
Hultsfredsfestivalen
Hultsfredsfestivalen er en årlig musikkfestival i Sverige. Den ble arrangert første gang i 1986 og er en av Sveriges største musikkfestivaler med rundt 25 000 besøkende.
I 2013 deles festivalen. FKP Scorpio, arrangør siden 2011, kunngjorde den 20. mars at de flytter sin festival,Hultsfred goes Stockholm til Sigtuna. Den 14. april annonserte en ny festivalforening med navnet This Is Hultsfred, intensjonen å organisere en festival i Hultsfred 14. og 15. juni 2013.
This is Hultsfred
This is Hultsfred arbeider med å arrangere en festival i Hultsfred 14.-15. juni 2013.
Brentwood (distrikt)
Brentwood er et administrativt distrikt i Essex, England. Det har navn etter administrasjonssenteret Brentwood.
Det meste av distriktet er landsbygd, med unntak av områdene omkring Brentwood og Shenfield. Det er jernbaneforbindelse fra disse to stedene og fra Ingatestone til Liverpool Street stasjon i London; Brentwood betjenes av lokaltog som stopper ved alle stasjoner, mens de to andre har direkte pendlertog.
Deler av grensen til Stor-London markeres av M25, ringveien rundt London.
Distriktet har et areal på 153,12 km² og hadde 73 601 innbyggere i 2011.
Godzilliognomus
Godzilliognomus er en slekt av krepsdyr, som er kjent fra funn i Karibia. Arten har to arter og er en av tre slekter i familien Godzilliidae.
Arten hører under gruppen Remipedia hvor alle artene er blinde, og hele kroppen består av en enkelt, lang rekke av ledd med antropode (grenete) bein. Individene svømmer på ryggen og beveger seg sakte.
EM i baseball 2014
EM i baseball 2014 (europamesterskapet i baseball) ble arrangert i Tsjekkia og Tyskland i 2014.
Julianes berberis
Julianes berberis (Berberis julianae) er en eviggrønn buskplante i slekten berberis, som inngår i berberisfamilien. Busken kan bli inntil 2 meter høy. Den vokser i vill tilstand i Kina, særlig i Hubei-provinsen, men er også en ganske vanlig park- og hageplante i Europa.
Bladene er mørkegrønne over og lysere grønne under, oversidene er blanke med synlige nervetråder. Bladene er ovale med noe spissing i begge ender. Blomstene er gule eller svakt gulgrønne, og skålformede med god duft. Bærene er røde og eggeformede. Stammens bark er først lysegrønn, senere i sesongen blir den lyst brun.
Erosjon
Erosjon (fra latin erosio, «avgnaging») er den stadige avgnagingen, bortslitingen og nedbrytingen som foregår på jordoverflaten ved naturlige prosesser. Det vil si når ytre geologiske krefter, som for eksempel elver, isbreer, rennende vann, vind eller bølger, drar med seg og gnager av steinpartikler og forflytter materiale fra ett sted på jordoverflata til et annet. Man snakker ofte om elveerosjon, breerosjon, vinderosjon og bølgeerosjon. En fellesbetegnelse er eroderende krefter.
Erosjon skilles fra forvitring, som lager løsmasser av berggrunnen, og fra transport, dvs. at borterodert materiale fraktes videre til andre sted. Erosjon, forvitring og transport av borterodert materiale tærer ned landskapene på jorda, og disse prosessene faller inn under fellesbetegnelsen denudasjon.
Erosjonstakten påvirkes av klima, topografi, graden av vegetasjonsdekke og egenskapene til løsmassene. Avskoging og dyrkingsmåter som endrer jordstrukturen ved å for eksempel gjøre jorda hardere slik at den ikke drenerer bort vann så raskt, kan øke erosjonshastigheten og føre til store skader. Det er anslått at det hvert år eroderes bort 30–40 milliarder tonn jord fra verdens jordbruksområder.
Elveerosjon
Når en overflate tilføres mer vann enn det som kan infiltreres i løsmassene – enten ved nedbør eller ved snøsmelting, føres overskuddet bort i form av overflateavrenning, som i sin tur går sammen i bekker og elver. Kraftig nedbør med store dråper river løs jordpartikler som føres bort med overflateavrenningen. Ved rask snøsmelting mens det er tele og jordas infiltrasjonskapasitet er liten, blir overflateavrenningen og erosjonen stor.
Tett vegetasjonsdekke – særlig skog – tar opp regndråpenes slagenergi og reduserer erosjonen. Planterøttene holder jordpartiklene tilbake, øker jordas infiltrasjonsevne og hindrer på denne måten erosjon. Områder som har vært utsatt for avskoging har i alle klimasoner blitt utsatt for økt erosjon.
Elvers erosjonsevne avhenger av vannhastigheten og bunnforholdene. Når vannet strømmer over partikler på bunnen, utsettes partiklene for en kraft som – hvis vannhastigheten overstiger en kritisk grense – løfter dem opp i vannmassene (dvs. slamtransport), eller ruller dem langs bunnen (dvs. bunntransport). Ved økende vannhastighet øker kraften, og dermed elvas evne til å rive løs og transportere materiale.
Sammenhengen mellom erosjonsevne og vannhastighet er gitt ved formelen der d er diameteren på partiklene i mm, k er en konstant som er noe forskjellig fra en elv til en annen, og u er vannhastigheten i m/s.
Elvas kompetanse og kapasitet
Den evnen en bestemt elv har til å frakte materiale kalles elvas kompetanse, og måles ved diameteren på de største fraksjonene som kan fraktes langs bunnen. Elvas kapasitet er den mengden materiale ei elv kan frakte, ofte målt i tonn/år. Av sammenhengen mellom vannhastighet og erosjonsevne framgår at det meste av elvas materialtransport skjer i flomperioder.
Meanderende elveløp
I et svingete elveløp, dvs et såkalt meanderende elveløp, vil vannhastigheten være størst i yttersvingen. Elva vil derfor ha en tendens til å erodre i yttersving, mens det avsettes materiale i innersving der hastigheten er lav. Svingene vil overtid bli større og større, og elva utvikler et meanderløp. I flomperioder kan elva bryte gjennom eidet mellom to meandersvinger, slik at det gamle løpet blir avsnørt som en kroksjø.
Samlet materialtransport
Elvas samlede materialtransport kan deles i tre komponenter: Mengden slam og oppløst materiale kan bestemmes ved vannprøver, men bunntransporten kan bestemmes ved å gjøre masseberegninger av det sedimenterte materialet ved elvas utløp i en innsjø eller en dam.
Ved økende vannhastighet øker mengden materiale som fraktes i suspensjon raskere enn bunntransporten.
Breerosjon
En isbre er en masse av snø og is i bevegelse. Under løsmassene i isen vil det foregå forskjellige former for erosjon. Vi skiller mellom skuring og plukking.
Skuring
Når isbreen vokser graver den seg ned i jordskorpen, og tar med seg steiner, grus og sand på veien. En del av dette løsmaterialet fryser fast på undersiden av breen og gjør at breen sliper seg ned, selv i harde bergarter, på liknende måte som et grovt sandpapir sliper en treoverflate. Dette kalles skuring, fordi løsmassene under isen skurer og sliper på undergrunnen. Se også artiklene skuringsstripe og sigdbrudd.
Plukking
Med plukking mener vi at breen «plukker» stein. Dette skjer hvis det finnes vann ved bunnen av breen som fryser i bergsprekker og forårsaker frostsprengning. Den løsnede steinen fryser fast i breen og fraktes av sted, eller blir «plukket» med av isbreen.
Bølgeerosjon
Bølgeerosjon er når bølgene erodere mot fjellet over lang tid. Bølgene eroderer mest når de fører med seg sand og annet løsmateriale. Bølgeerosjon kan lage skulpturliknende formasjoner, grotter, noen steder har bølgene også laget en hylle i berggrunnen. Bølger frakter med seg sandkorn av ulike størrelser når de kommer inn mot land. Når bølgene drar ut fra land legger de fra seg de største sandkornene. Bølgeerosjon danner også rullesteiner, som oftest fra granitt eller gneis. Steinene formes til rullesteiner ved at de har ligget og gnisset mot hverandre på grunn av bølgebevegelsene i tusenvis av år. Rullsteiner dannes blant annet på Jæren og Herdla.
Sakari Pälsi
Sakari Lemmitty Pälsi (født 9. juli 1882 i Loppi, død 22. april 1965 i Helsingfors) var en finsk forfatter, etnolog og arkeolog.
Han ligger begravet ved Loppis gamle kirke.
Han var tjenestemann ved Nationalmuseet 1909-46, og leder for Arkeologiske kommisjonen 1938-46, professor i 1962. Han foretok studiereiser til Mongolia, Nordøst-Sibir, Canada og Balkan, og forsket spesielt på mesolittisk teknologi. Han drev en omfattende publikasjonsvirksomhet som omhandlet vitenskapelige funn, etnologiske essayer og reiseskildringer. Blant annet har barnefortellinger om «Fallesmannin Arvo» og «jag» fengslet publikum.
Helt fram til midten av 1950-tallet oppfattes funn av tauverk fra Antrea, sledemeier fra Heinola og isøks eller -hakken fra Kyrkslätt som de eldste redskaper nord for Finskebukten. De ble datert til overgangen mellom preboreal og boreal tid.
Euglypta
Euglypta er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Små til middelsstore gullbasser uten metallisk glans. Pronotum er tydelige smalere enn dekkvingene. På farge varierer de mye, men har ofte tallrike, lysblå, hvite eller gule flekker.
Levevis
De voksne billene besøker blomster for å ete pollen.
Utbredelse
Slekten er utbredt i Sørøst-Asia.
Systematisk inndeling
Slekten har ofte vært kjent som Astraea.
Ligat ha’Al 2020–2021
Ligat ha'Al 2020–2021, var den 79 sesongen av den israelske topp divisjonen. Sesongen begynte 22. august 2020 og avsluttet 30. mai 2021. Regjerende mestere Maccabi Tel Aviv klarte ikke å forsvare tittelen og vant sitt 13 seriemesterskap.
Ferdinand Meldahl
Ferdinand Meldahl (født 16. mars 1827, død 3. februar 1908) var en dansk arkitekt, etatsråd, kammerherre, borgerrepresentant og kongelig bygningsinspektør. Han hadde meget stor innflytelse på arkitektur og kunst i andre halvdel av 1800-tallets Danmark. Meldahl var på den ene side kosmopolitisk orientert, visjonær og produktiv og på den andre side en konservativ natur, hvis idealer ble forkastet av den etterfølgende kunstner- og arkitektgenerasjonen.
Meldahls mest kjente verk er ferdigstillelsen av Marmorkirken i København som han arbeidet med i tidsrommet (1876–1894).
Bakgrunn og utdannelse
Han ble født i København som sønn av en jernstøper. Han arbeidet i sin fars jernstøperi og ble dessuten utlært som murersvenn. Han kom inn på Kunstakademiet, hvor han ble utdannet til arkitekt, og han fikk i studietiden flere utmerkelser og medaljer for sin innsats. Han var på mange studiereiser til bl.a. Tyskland, Frankrike, Spania, Holland, England, Egypt og Syria.
Da han hadde gjort seg ferdig med utdannelsen, ble han i 1857 medlem av Kunstakademiet. Han kom til å spille en vesentlig rolle for utviklingen av arkitektskolen. Fra 1863 var han formann for skolerådet, fra 1864 professor i bygningskunst og i perioden 1873–90 direktør for akademiet.
Georgij Tsjitsjerin
Georgij Vasil'jevitsj Tsjitsjerin (russisk: Георгий Васильевич Чичерин; født i Karaul i Tambov oblast i Russland, død 7. juli 1936 i Moskva) var en russisk marxistisk revolusjonær og sovjetisk politiker.
Ferdinand Meldahl
Bakgrunn og utdannelse
Fra 1860 fungerte han som kongelig bygningsinspektør og fra 1866 og 27 år fremover satt han i «Borgerrepræsentationen» (kommunestyret). Dessuten hadde han utallige verv som rådgiver, dommer og kommisjonsmedlem. Han ble utnevnt til etatsråd i (1867), kommandør av Dannebrog i (1874) og kammerherre i (1892) og er fortsatt den høyest dekorerte danske arkitekt noensinne.
Georgij Tsjitsjerin
Tsjitsjerin tjente som utenrikskommissær i Den russiske sovjetiske føderative sosialistrepublikk og Unionen av sosialistiske rådsrepublikker fra mars 1918 til 1930. Han døde av sykdom i 1936, og etter hans død ble han lite nevnt i resten av Stalin-perioden.
Ferdinand Meldahl
Virke
Meldahl tilhørte til de såkalte «europeere», dvs. historisistiske arkitekter som gikk inn for kopiering av fortidens europeiske arkitektur og stilarter, noe han fikk prøvd ut i praksis ved gjenoppføringen av Frederiksborg slott fra 1860 og fremover. Gjenoppføringen strakte seg over flere tiår, hvor blant annet brygger J.C. Jacobsen var inne i bildet for å realisere Frederiksborgmuseet. Meldahl skapte seg et navn og innsatsen medførte at den nederlandske renessansen ble en populær stil å kopiere. Dette praktiserte han selv og benyttet ved ombyggingen av Frijsenborg, som ble mønsteret på hvordan en moderne herregård skulle se ut i andre halvdel av 1800-tallet.
Georgij Tsjitsjerin
Bakgrunn
Tsjitsjerin var sønn av legasjonsråd Vasilij Tsjitsjerin (død 1882) og hans tyskbaltiske hustru Karoline Georgine født von Meyendorff (1836-1897). Peter von Meyendorff var hans grandonkel.
Ferdinand Meldahl
Virke
Meldahl var en mann med makt og en omdiskutert person som på mange måter hadde den samme posisjon som overbygningsdirektør og akademidirektør C.F. Hansen et halvt århundre tidligere. For de unge nasjonalromantiske arkitektene i kretsen rundt Hans J. Holm, Martin Nyrop, P.V. Jensen Klint og Ulrik Plesner ble han oppfattet som en bakstreversk figur. De mente at han motarbeidet personlig kreativitet i arkitektarbeidet med sin akademiske insistering på å kopiere fortidens stilarter og på den korrekte gjengivelse av fortidens stilmotiver. Det er også påfallende at mange av arkitektene rundt 1900 valgte akademiutdannelsen helt bort (f.eks. Jensen Klint) og hadde en annen utdannelsesmessig bakgrunn. De flokket seg i stedet rundt Johan Daniel Herholdt, som underviste på Den Polytekniske Læreanstalt, og som forfektet en materialbruk med vekt på teglstensornamentikk og upusset murverk. Dette sto i skarp kontrast til Meldahl-fløyens begeistring for pussede fasader og stukk.
Georgij Tsjitsjerin
Karriere og virksomhet til 1917
Etter å ha tjenestegjort i tsarens diplomatiske korps, sluttet Tsjitsjerin seg til den sosialdemokratiske bevegelse, først tll mensjevikene og senere til bolsjevikene. Han måtte flykte fra Russland i 1904 på grunn av sin politiske virksomhet, og tilbragte deretter i 14 år i Berlin, Paris, London og Brussel.
Ferdinand Meldahl
Virke
Til gjengjeld var Meldahl seg sin kosmopolitiske innstilling bevisst. Han ønsket å skape et København, som kunne – og skulle – måle seg med Napoleon 3.s Paris, og veien frem var dermed kopiering av den beste utenlandske arkitekturen. Kunne man ikke få Paris' skala, kunne man i det minste skape en stemning av arkitektonisk storhet.
Georgij Tsjitsjerin
Karriere og virksomhet til 1917
Han ble i 1907 sekretær i Russlands sosialdemokratiske arbeiderpartis utenlandsorganisasjon, men ble arrestert og utvist fra Tyskland året derpå.
Ved utbruddet av første verdenskrig i 1914 flyktet han fra Brussel til London. Der ble han sekretær i de russiske flyktingers organisasjonskomité, og etter februarrevolusjonen i 1917 og tsarens avsettelse ble han sekretær i en komité for de russiske emigranters hjemferd. På grunn av sin krigsmotstand, en oppfatning han delte med Vladimir Lenin, ble han fengslet i Storbritannia, der myndighetene ville at Russland skulle fortsette krigen.
Ferdinand Meldahl
Virke
Sett i ettertidens perspektiv er ikke alle Meldahls tanker i høyeste kurs. Hans boligbygninger virker ofte sammenpresset uten særlig mye lys og luft, og hans til tider hardhendte restaureringer av historiske bygninger ville blitt gjort annerledes i dag. det er også allmenn tilfredshet med at hans planer om å rive Nyboder og omdanne Prinsens Palæ til hovedbanegård ikke ble til noe. På den andre side kjempet han, da vollene falt, f.eks. mot militærets byggespekulasjon og for utlegging av Københavns vollanlegg til parkområder, og mange av hans byggverk har betydelige arkitektoniske kvaliteter.
Georgij Tsjitsjerin
Etter oktoberrevolusjonen
Etter oktoberrevolusjonen senere på året og bolsjevikenes maktovertakelse klarte Lev Trotskij å få ham løslatt i bytte mot britiske borgere som satt fengslet i Russland. I januar 1918 kunne han vende tilbake til Moskva. Der ble han straks utnevnt til visefolkekommissær for utenrikssaker under Trotskij. Rett etter at freden i Brest-Litovsk var blitt undertegnet i februar 1918 etterfulgte han Trotskij, ettersom denne hadde gått inn for en mindre kompromissvennlig linje overfor Tyskland og sentralmaktene. Som folkekommissær for utenrikssaker (utenriksminister) deltok Tsjitsjerin i Genovakonferansen i 1922 og ved fremforhandlingen av Rapallotraktaten samme år. Denne siste erstattet Brest-Litovsk og innebar at Sovjet-Russland fikk tilbake tapte områder og at diplomatiske forbindelser ble opprettet med Weimarrepublikken. Utover den gjensidige anerkjennelse, som var den første diplomatiske anerkjennelse sovjetregimet fikk, gav sovjetrusserne avkall på å fremsette krigsskadeerstatningskrav mot Tyskland.
Ferdinand Meldahl
Virke
Meldahl utførte også et betydelig faglitterært arbeid og skrev bl.a. artikler om arkitekturforhold, anbud, hygieniske forhold og reisebeskrivelser. Mange av Meldahls bygninger er tegnet i samarbeide med Albert Jensen. Sistnevntes arkitektoniske innsats er muligens blitt nesten glemt, ettersom Meldahl ofte tok æren alene for de ferdige resultatene.
Georgij Tsjitsjerin
Etter oktoberrevolusjonen
Georgij Tsjitsjerin etterstrebet en samarbeidspolitikk ovverfor tyskerne og utviklet et godt forhold til Ulrich Graf von Brockdorff-Rantzau.
I denne perioden hadde han også diplomatiske forhandlinger med den apostoliske nuntius Eugenio Pacelli, den fremtidige pave Pius XII, om den katolske kirkes status i Sovjetunionen.
Ferdinand Meldahl
Virke
Meldahlsgade i arkitektkvarteret nær Vesterport Station i København er oppkalt etter ham.
Georgij Tsjitsjerin
Etter oktoberrevolusjonen
Tsjitsjerin var kjent som en arbeidshest, nærmest en arbeidsnarkoman, men han ble fra 1928 av helsemessig mer og mer svekket og ble derfor avløst i enbedet.
Tsjitsjerin var brorsønn av den russiske filosofen og juristen Boris Tsjitsjerin.
Yue
Yue kan være:
To kinesiske skrifttegn for Yue kan også benyttes som provinsnavnsforkortelser:
Kretahund
Kretahund, eller kritikos lagonikos som er det offisielle navnet gresk kennelklubb har gitt denne pariahhunden, er en primitiv hunderase med røtter som går flere tusen år tilbake i tid. Som sådan er det dokumentert at det på Kreta, hvor denne hunden egentlig hører hjemme, har eksistert lignende hunder i mer enn 4 000 år.
Opprinnelse og alder
Det opprinnelige navnet på denne hunden er kritikos ichnilatis. Gjennom tusener av år har den levd som pariahhund. Den har formert seg fritt og har overlevd inn i vår tid som følge av den «sterkestes rett». Den sosialøkonomiske utviklingen på Kreta i nyere tid førte imidlertid til at den opprinnelige hunden holdt på å dø ut på 1900-tallet, så i den grad dagens kretahunder regnes som en urgammel rase, er det gjennom den opprinnelige kretahunden.
De siste 20 årene har en gruppe mennesker forsøkt å redde kretahunden, gjennom bevisst avl på individer som tilfredsstiller de krav som ble satt for en rasestandard. Og de ser ut til å ha hatt suksess. Gresk kennelklubb, som er medlem av FCI, har nylig anerkjent rasen under navnet kritikos lagonikos (kretahund). Klubben har også søkt om internasjonal anerkjennelse for rasen, som i såfall blir klassifisert som en primitiv spisshund i FCIs gruppe 5 seksjon 7.
Utseende, anatomi og fysikk
Kretahund er en slank, men muskuløs og langbeint spisshundtype som gir et typisk pariahhund-uttrykk. Høyden er normalt 52–60 cm hos hanner og 50–58 cm hos tisper. Vekten ligger vanligvis på ca. 15–20 kg, avhengig av kjønn.
Pelsen er kort og glatt, ofte litt lenger langs sidene av nakken, bak på lårene og langs undersiden av halen. En rekke farger er tillatt. Hodet er typisk trekantet og noe langstrakt, og ørene, som er svært bevegelige, vanligvis spisse og stående, men de kan også legges bakover på ulvevis. Halen, som er forholdsvis lang, bæres vanligvis i en krøll over ryggen, men når hunden hviler eller løper strekkes den ut på myndevis og brukes aktivt som balanseror. Kretahund er en svært hurtig og spretten hund, som har et løpesett som er nærmest identiskt med myndenes.